Гэр бүл, хөдөлмөр, нийгмийн хамгааллын сайдын 2024 оны ..... сарын .....-ны өдрийн ..... дугаар тушаалын долдугаар хавсралт

ИРГЭД ХООРОНД БАЙГУУЛАХ ХӨДӨЛМӨРИЙН

ГЭРЭЭНИЙ ЖИШИГ ЗАГВАР

.... оны .... сарын .... өдөрДугаар ... Улаанбаатар хот

Энэхүү хөдөлмөрийн гэрээг /цаашид “Гэрээ” гэх/ нэг талаас ............................ аймаг /дүүрэг/ ..................................... сум /хороо/-ны ........................................ баг /хэсэг/-т оршин суугаа. ..................................... овогтой ......................... *(ажил олгогчийн овог, нэр*) /цаашид “ажил олгогч” гэх/, нөгөө талаас иргэн ................................. аймаг /дүүрэг/ ........................... сум/хороо/-ны ..................................... баг /хэсэг/-т оршин суугч ............................ овогтой ............................. /цаашид “ажилтан” гэх/, /цаашид ажил олгогч, ажилтныг хамтад нь Талууд гэх/ Монгол Улсын Хөдөлмөрийн тухай хууль, бусад холбогдох хууль тогтоомж, журам болон хөдөлмөрийн хэм хэмжээг үндэслэл болгон харилцан тохиролцож, дор дурдсан нөхцөлөөр байгуулав.

**Нэг. Нийтлэг үндэслэл**

1.1.Гэрээний зорилго нь Хөдөлмөрийн тухай хуулийн 48, 49, 69 дүгээр зүйл, мөн хуулийн 69 дүгээр зүйлд заасны дагуу Ажил олгогч нь тодорхой ажил, үйлчилгээг гүйцэтгүүлэхээр ажил олгогч иргэн нь иргэн (ажилтан)-тэй харилцан тохиролцон ажиллуулахад үүссэн хөдөлмөр эрхлэлтийн харилцааг зохицуулахад оршино.

1.2.Гэрээ нь Хөдөлмөрийн тухай хуулийн 12 дугаар зүйлд заасан Хөдөлмөрийн гэрээнд тавигдах шаардлагыг хангасан байна.

1.3.Ажилтны хөдөлмөр эрхлэлтийн харилцааг зохицуулахад энэ хуульд тусгайлан зааснаас бусад тохиолдолд хөдөлмөрийн хууль тогтоомж холбогдох дүрэм, журам болон хөдөлмөрийн хэм хэмжээ нэгэн адил үйлчилнэ.

1.4.Ажилтан нь ажил олгогчийн удирдлага, хяналтын дор тодорхой ажил, үйлчилгээг хийж гүйцэтгэж, цалин хөлс авахаар харилцан тохиролцоно.

1.5.Ажилтны хөдөлмөрийн аюулгүй байдал, эрүүл ахуйн асуудалтай холбогдсон харилцааг Хөдөлмөрийн аюулгүй байдал, эрүүл ахуйн тухай хуулиар зохицуулна. Ажилтанд хөдөлмөрийн аюулгүй байдал, эрүүл ахуйн чиглэлээр зааварчилгааг ажил олгогч өгнө.

1.6.Ажилтан, ажил олгогчийн хооронд үүссэн нийгмийн даатгалтай холбогдсон харилцааг нийгмийн даатгалын хууль тогтоомжоор зохицуулна.

1.7.Талууд энэхүү гэрээг хэрэгжүүлэхэд Хөдөлмөрийн тухай хуульд заасны дагуу ажил эрхлэлт, хөдөлмөрийн харилцааны суурь зарчим, үндсэн эрх, ажил эрхлэлт хөдөлмөрийн харилцаанд ялгаварлан гадуурхах, дарамт, хүчирхийлэл, бэлгийн дарамтыг хориглосон аливаа заалт мөн адил үйлчилнэ.

1.8.Иргэд хооронд байгуулах хөдөлмөрийн гэрээнд ажил амралтын цагийн горим тогтоохдоо туслах малчин, гэрийн үйлчилгээний ажилтан, тэдгээртэй адилтгах ажилтантай байгуулах гэрээнээс бусад тохиолдолд Хөдөлмөрийн тухай хуульд заасан ажлын цагийн хязгаарыг баримтална.

1.9.Ажил олгогч иргэн, эсхүл ажилтны хүсэлтээр тэдний хооронд байгуулсан хөдөлмөрийн гэрээг хууль тогтоомжид нийцэж байгаа эсэх талаар аймаг, дүүргийн хөдөлмөрийн асуудал хариуцсан төрийн захиргааны байгууллага, эсхүл суманд Засаг даргын тамгын газар лавлагаа өгнө.

1.10.Аймаг, дүүргийн хөдөлмөрийн асуудал хариуцсан төрийн захиргааны байгууллага, суманд Засаг даргын Тамгын газар нь зөвлөгөө авсан хөдөлмөрийн гэрээг бүртгэнэ.

1.11.Иргэд хооронд байгуулсан хөдөлмөрийн гэрээ нь Хөдөлмөрийн тухай хуулийн 78, 79, 80 дугаар зүйлд зааснаас гадна ажил олгогч ба ажилтны аль нэг нас барснаар дуусгавар болно.

**Хоёр. Хөдөлмөрийн гэрээний гол нөхцөл**

2.1.Ажил олгогч нь Ажилтантай түүний гүйцэтгэх ажил үүрэг, цалин хөлсний хэмжээ, хөдөлмөр эрхлэлтийн бусад нөхцөлийг харилцан тохиролцох бөгөөд ажилтан үүргээ гүйцэтгэж эхэлснээр хөдөлмөр эрхлэлтийн харилцаа үүснэ.

2.2.Ажил олгогч нь ажилтны нэр төр, эрх, хууль ёсны ашиг сонирхлыг хүндэтгэн харилцаж, аливаа ялгаварлан гадуурхалт, дарамт хүчирхийлэл, бэлгийн дарамтаас ангид ажлын байрны нөхцөлөөр хангана.

2.3.Ажилтны ажил үүргээ гүйцэтгэх байршил: ............................................ /ажил олгогчийн өмчлөлийн болон эзэмшлийн байранд алин болохыг тодорхой бичнэ/.

2.4.Ажилтанд олгох цалин хөлсийг түүний ажлын ур чадвар, туршлага, ажлын түвэгшил, ажлын онцлог шинж байдалтай уялдуулан Ажил мэргэжлийн стандартад үндэслэн Хөдөлмөрийн хөлсний доод хэмжээнээс дээш тогтооно. Хөдөлмөрийн хөлсний доод хэмжээгээр ямар нэг тодорхой ур чадвар шаардагдахгүй энгийн ажил мэргэжилд цалин хөлсийг тооцож олгоно.

2.5.Ажилтны сарын/өдрийн/цагийн цалин ............. төгрөг байна /тоо, үсгээр бичнэ/.

2.6.Ажил олгогч нь ажилтныг хөдөлмөрийн ... *хэвийн* ... нөхцөлд ажиллуулна.

2.7.Ажил эхлэх цаг ........ дуусах цаг ...........

2.8.Ажлын байрны тодорхойлолт болон эд хөрөнгийн бүрэн хариуцлагын тухай гэрээ, нууц хадгалах гэрээ, бусад харилцан тохиролцсон гэрээ/нөхцөлүүдийг тусгасан хавсралт нь энэхүү гэрээний салшгүй хэсэг байна.

**Гурав. Гэрээний нэмэлт нөхцөл**

3.1.Ажил олгогч нь хөдөлмөрийн тухай хуульд заасан үндсэн нөхцөлийг “сайжруулан” ажилтны ажил үүргийн онцлогийг харгалзан ажил, амралтын цаг, илүү ажиллах цагийн хязгаарыг харилцан тохиролцож болно.

3.2.Ажиллах хугацаа ..... сар .... хоног байна /ажилтан ямар хугацаанд ажиллахыг он сар өдрөөр эсвэл долоо хоног бүрийн тохиролцсон өдрөөр тодорхой бичнэ/.

3.3.Ажилтны цалин, нэмэгдэл, нэмэгдэл хөлс, ээлжийн амралтын цалин хөлс тогтоох, олгохтой холбоотой асуудлыг шийдвэрлэхдээ Хөдөлмөрийн тухай хуулийг баримтална.

3.4.Ажил олгогч нь ажилтанд цалин хөлс олгох бүрд тухайн хугацаанд олговол зохих цалин хөлсний бүрэлдэхүүн, суутгалын хэмжээ, түүний үндэслэл, олгосон цалин хөлсний хэмжээг бичгээр, эсхүл цахимаар мэдэгдэнэ.

**Дөрөв. Талуудын эрх, үүрэг**

4.1.Ажил олгогч дараах үндсэн эрхтэй:

4.1.1.ажилтантай байгуулсан гэрээг Хөдөлмөрийн тухай хууль болон холбогдох хууль тогтоомжид нийцүүлэн өөрчлөх, цуцлах, дуусгавар болгох;

4.1.2.Хөдөлмөрийн тухай хууль, энэхүү гэрээ, ажлын байрны тодорхойлолтод заасан ажил үүргээ биелүүлэхийг ажилтнаас шаардах, заавар, зөвлөмж өгөх;

4.1.3.ажилтныг шагнаж урамшуулах;

4.1.4.хууль тогтоомжийн хүрээнд ажилтнаас шаардлагатай мэдээлэл авах;Хуу

4.1.5.хууль тогтоомжид заасан бусад эрх.

4.2.Ажил олгогч дараах үндсэн үүрэгтэй:

4.2.1.хөдөлмөрийн тухай хууль болон хөдөлмөрийн гэрээгээр хүлээсэн үүргээ биелүүлэх;

4.2.2.гүйцэтгэсэн ажил үүрэгт нь тохирсон цалин хөлсийг тогтоосон хугацаанд ажилтанд олгох, мэдээлэх;

4.2.3.Хөдөлмөрийн аюулгүй байдал, эрүүл ахуйн тухай хуульд заасан шаардлага, стандартад нийцсэн, ялгаварлан гадуурхалт, дарамт хүчирхийлэл, бэлгийн дарамтаас ангид байх нөхцөлөөр хангах;

4.2.4.ажилтны эрх, эрх чөлөө, хууль ёсны ашиг сонирхол, нэр төр, алдар хүндэд хүндэтгэлтэй хандах, ажилтны хувийн нууцыг задруулахгүй байх;

4.2.5.ажилтныг хөдөлмөрлөх үүргээ биелүүлэхэд шаардагдах ажлын байр болон бусад шаардлагатай техник, тоног төхөөрөмж, ажлын тусгай хувцас, хамгаалах хэрэгсэл, бусад зүйлээр хангах, зааварчилгаа өгөх;

4.2.6.ажилтны санал, хүсэлт, гомдлыг бичгээр хүлээн авч, хууль тогтоомжид заасан хугацаанд шийдвэрлэж, хариуг мэдэгдэх;

4.2.7.ажлын байран дээр хяналтын тоног төхөөрөмж ажиллуулах тохиолдолд холбогдох журмыг мөрдөх;

4.2.8.ажилтанд хөдөлмөрийн гэрээ цуцлах эсхүл дуусгавар болгож байгаа үндэслэлээ тайлбарлаж танилцуулах;

4.2.9.хууль тогтоомжид заасан бусад үүрэг.

4.3.Ажилтан дараах үндсэн эрхтэй:

4.3.1.ажил олгогчтой сайн дурын үндсэн дээр хөдөлмөрийн гэрээ байгуулах, өөрчлөх, цуцлах;

4.3.2.хөдөлмөрийн аюулгүй байдал, эрүүл ахуйн шаардлага хангасан ажлын байранд ажиллах, энэ талаар бодит мэдээлэл авах;

4.3.3.хөдөлмөрлөх нөхцөлийг сайжруулахаар ажил олгогчид санал тавих, биелэлтийг шаардах;

4.3.4.цалин хөлс олгох журмын дагуу хөдөлмөрөө шударгаар үнэлүүлэх, гүйцэтгэсэн ажил үүрэгтээ тохирсон цалин хөлс авах;

4.3.5.ээлжийн амралт эдлэх, зохих журмын дагуу хувийн чөлөө авах;

4.3.6.хөдөлмөрлөх эрх, хууль ёсны ашиг сонирхол нь зөрчигдсөн гэж үзвэл эрх бүхий этгээдэд гомдол гаргах;

4.3.7.хөдөлмөрийн гэрээнд нэмэлт, өөрчлөлт оруулах, хөдөлмөр эрхлэлтийн харилцаатай холбоотой бусад асуудлаар санал, хүсэлт, гомдол гаргах;

4.3.8.хууль тогтоомжид заасан бусад эрх.

4.4.Ажилтан дараах үндсэн үүрэгтэй:

4.4.1.ажил үүргээ биечлэн үнэнч шударгаар гүйцэтгэх;

4.4.2.ажилтан нь хууль тогтоомж, ажлын байрны тодорхойлолт, хөдөлмөрийн гэрээг дагаж мөрдөх;

4.4.3.ажлын цагийг баримтлах, ажлын цагийг гагцхүү ажил үүргээ гүйцэтгэхэд зарцуулах;

4.4.4.ажилдаа ирэхдээ ажил үүргээ гүйцэтгэх чадвартай байх, үүрэг гүйцэтгэх явцдаа согтууруулах ундаа, мансууруулах бодис хэрэглэхгүй байх, дарамт, хүчирхийлэл, бэлгийн дарамт үзүүлэхгүй байх;

4.4.5.хувийн мэдээллийн талаарх өөрчлөлтийг цаг тухайд нь зохих журмын дагуу мэдээлэх;

4.4.6.ажил үүрэг гүйцэтгэх явцдаа олж мэдсэн ажил олгогчийн нууц, хувь хүний мэдээллийг хадгалах, задруулахгүй, өөр зорилгоор ашиглахгүй байх;

4.4.7.Хөдөлмөрийн аюулгүй байдал, эрүүл ахуйн тухай хууль, стандарт, дүрэм, журам, энэ чиглэлээр ажил олгогчоос өгсөн үүрэг даалгаврыг мөрдөж ажиллах, ослоос урьдчилан сэргийлэх, ажлын тусгай хувцас, хамгаалах хэрэгслийг ажлын байранд зохих зааврын дагуу хэрэглэх;

4.4.8.төхөөрөмж, багаж хэрэгслийг ашиглалтын зааврыг хатуу мөрдөж ажиллах;

4.4.9.өөрийн болон бусдын амь нас, эрүүл мэнд, ажил олгогчийн эд хөрөнгөнд аюултай нөхцөл байдал үүссэн тохиолдолд ажил олгогч, холбогдох хүмүүст нэн даруй мэдээлэх;

4.4.10.ажил олгогчийн үүргээ хэрэгжүүлэх эрхэд хүндэтгэлтэй хандах, ажил олгогчийн үүрэг, даалгаврыг цаг тухайд нь биелүүлэх;

4.4.11.ажил олгогчийн шаардсанаар ажил үүрэгтэйгээ холбоотой мэдээллийг ажил олгогчид үнэн зөвөөр өгөх, гүйцэтгэсэн ажлаа тайлагнах;

4.4.12.хууль тогтоомжид заасан бусад үүрэг.

**Тав. Хөдөлмөрийн гэрээг цуцлах, дуусгавар болгох**

5.1.Хөдөлмөр эрхлэлтийн харилцааг Хөдөлмөрийн тухай хуулийн 78 дугаар зүйлийн 78.1 дэх хэсэгт заасан үндэслэлээр дуусгавар болгоно.

5.2.Хөдөлмөр эрхлэлтийн харилцааг Хөдөлмөрийн тухай хуулийн 79 дүгээр зүйлд заасны дагуу ажилтны санаачилгаар, уг хуулийн 80 дугаар зүйлд заасны дагуу ажил олгогчийн санаачилгаар тус тус цуцална.

**Зургаа. Бусад нөхцөл**

6.1.Энэхүү гэрээ нь талууд гарын үсэг зурсан өдрөөс эхлэн хүчин төгөлдөр болно.

6.2.Гэрээнд талууд тохирч нэмэлт өөрчлөлт оруулахдаа бичгээр хоёр хувь үйлдэж, гарын үсэг зурж баталгаажуулан, гэрээнд хавсаргана. Гэрээнд талуудын оруулсан нэмэлт өөрчлөлт нь гэрээний үндсэн нөхцөлтэй адил хүчин төгөлдөр байна.

6.3.Хөдөлмөрийн гэрээ байгуулах, биелүүлэх, цуцлах явцад үүссэн маргааныг Хөдөлмөрийн тухай хуулийн холбогдох заалтыг үндэслэн шийдвэрлэнэ.

ГЭРЭЭ БАЙГУУЛСАН:

АЖИЛ ОЛГОГЧ: АЖИЛТАН:

........................ /овог, нэр/ ....................... /овог, нэр/

....................... /гарын үсэг/ ………………. /гарын үсэг/

Регистр: Регистр:

Хаяг: Хаяг:

Утас: Утас: